CELEX: 62015TN0307
Language: hr
Date: 2015-06-05 00:00:00
Title: Predmet T-307/15: Tužba podnesena 5. lipnja 2015. – 1&1 Telecom protiv Komisije

20150731042616992015/C 270/443072015TC27020150817HR01HRINFO_JUDICIAL20150605353621Predmet T-307/15: Tužba podnesena 5. lipnja 2015. – 1&1 Telecom protiv Komisije
 ---documentbreak--- C2702015HR3510120150605HR0044351362Tužba podnesena 5. lipnja 2015. – 1&1 Telecom protiv Komisije
   (Predmet T-307/15)2015/C 270/44Jezik postupka: engleski
      Stranke
   
   
      Tužitelj: 1&1 Telecom GmbH (Montabaur, Njemačka) (zastupnik: J. Murach, J. Schmidt i R. Klotz, odvjetnici, i P. Alexiadis, Solicitor)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi Odluku Europske Komisije C(2014) 4443 usvojenu 2. srpnja 2014. u predmetu br. COMP/M.7018 – Telefónica Deutschland/E-Plus („Pobijana odluka”) kojom se koncentracija između Telefónica Deutschland Holding AG i EPlus Mobilfunk GmbH & Co. KG proglašava sukladnom s unutarnjim tržištem i funkcioniranjem Sporazuma o EGP-u, pod uvjetom da se Telefónica pridržava obveza iz Prilogâ Odluci, i
         
      
            —
         
         
            naloži Komisiji snošenje vlastitih troškova i troškova tužitelja.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
            1.
         
         
            Prvi tužbeni razlog, kojim se tvrdi da je Komisija pri utvrđivanju dovodi li koncentracija do znatnog narušavanja tržišnog natjecanja počinila bitnu povredu postupka propustivši obrazložiti svoju odluku, kao i povrijedila svoju dužnost pažnje, te očito pogriješila u primjeni pravila EU-a o kontroli koncentracija u vezi s:
            
                     —
                  
                  
                     propustom provođenja analize vertikalnih učinaka koncentracije;
                  
               
                     —
                  
                  
                     nedostatnim obrazloženjem u potporu zaključku da se može ostaviti otvorenim pitanje dovodi li koncentracija do znatnog narušavanja tržišnog natjecanja na veleprodajnom tržištu pristupa i započinjanja poziva u Njemačkoj, i
                  
               
                     —
                  
                  
                     nedostatcima u obrazloženjima zaključaka izvedenih u vezi s horizontalnim koordiniranim učincima na veleprodajnom tržištu pristupa i započinjanja poziva i maloprodajnom mobilnom telekomunikacijskom tržištu u Njemačkoj.
                  
               
      
            2.
         
         
            Drugi tužbeni razlog, kojim se tvrdi da je Komisija počinila teške pogreške koje se tiču prava i očite pogreške u ocjeni kada je:
            
                     —
                  
                  
                     prihvatila konačne obveze koje je predložila Telefónica;
                  
               
                     —
                  
                  
                     zaključila da će te konačne obveze u cijelosti riješiti probleme u vezi sa znatnim narušavanjem tržišnog natjecanja, i
                  
               
                     —
                  
                  
                     odobrila koncentraciju pod uvjetom da se Telefónica pridržava konačnih obveza.
                  
               
      
            3.
         
         
            Treći tužbeni razlog, kojim se tvrdi da je Komisija, pri usvajanju odluke, zloupotrijebila svoje ovlasti uzimajući u obzir određene politike koje nisu u vezi sa tržišnim natjecanjem umjesto da je težila ostvariti na ciljeve u vezi s tržišnim natjecanjem iz Ugovorâ i Uredbe EU-a o koncentracijama (
                  1
               ).
         
      (
         1
      )	Uredba Vijeća (EZ) br. 139/2004 od 20. siječnja 2004. o kontroli koncentracija između poduzetnika(Uredba EZ-a o koncentracijama), (SL L 24, 29. 1. 2004., str. 1.) (SL, posebno izdanje na hrvatskom jeziku, poglavlje 8., svezak 5., str. 73.).